Bruxelles, den 07.12.2004

SEK(2004) 1575 endelig

RAPPORT FRA KOMMISSIONEN TIL EUROPA-PARLAMENTET OG RÅDET

om udgifterne for EUGFL, GarantisektionenAlarmsystemetnr. 8/2004, nr. 9/2004og nr. 10/2004

RAPPORT FRA KOMMISSIONEN TIL EUROPA-PARLAMENTET OG RÅDET

om udgifterne for EUGFL, Garantisektionen Alarmsystemet nr. 8/2004, nr. 9/2004 og nr. 10/2004

INDHOLDSFORTEGNELSE

1. FORELØBIGT BEVILLINGSFORBRUG 3

2. KOMMENTARER TIL GENNEMFØRELSEN AF 2004-BUDGETTET 3

3. KONKLUSIONER 6

1. FORELØBIGT BEVILLINGSFORBRUG

Forbruget af bevillinger under budgettets udgiftsområde 1 for oktober 2004 (medlemsstaternes udgifter fra den 16. oktober 2003 til den 31. august 2004) beløber sig til 39 335,8 mio. EUR, dvs. 84,1 % af bevillingerne. Udgifterne før regnskabsafslutningen ligger ca. -3 363,0 mio. EUR under indikatoren for både underudgiftsområde 1a og 1b. Når der tages højde for regnskabsafslutningen, vokser dette underforbrug imidlertid til -3 751,5 mio. EUR for begge de nævnte underudgiftsområder. Vedlagte tabeller viser forbruget af EUGFL, Garantisektionens bevillinger i perioden juni – august 2004.

2. KOMMENTARER TIL GENNEMFØRELSEN AF 2004-BUDGETTET

Følgende hovedfaktorer har indflydelse på budgettets gennemførelse:

2.1. Valutafaktorer

Dollarens vekselkurs over for euroen

Ovennævnte udgifter er beregnet under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker, samt for nogle former for intern støtte, såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2004 udarbejdet på grundlag af den gennemsnitlige dollarkurs for juli, august og september 2003, dvs. 1 EUR = 1,12 $. I perioden fra den 1. august 2003 til den 31. juli 2004 var den gennemsnitlige dollarkurs 1 EUR = 1,20 $, dvs. over den kurs, der lå til grund for opstillingen af budgettet for 2004.

2.2. Underudgiftsområde 1a – markedsfaktorer

For underudgiftsområde 1a ligger bevillingsforbruget før regnskabsafslutningen ca. 1 235, mio. EUR under indikatoren. Ca. 44 % af dette underforbrug kan tilskrives sektoren for vegetabilske produkter og 46 % sektoren for animalske produkter, mens ca. 8 % skyldes nedgangen i forbruget af bevillingerne til veterinær- og plantesundhedsforanstaltninger. I sektoren for vegetabilske produkter vedrører underforbruget hovedsagelig sukker, korn, frugt og grøntsager, vin og andre vegetabilske produkter/foranstaltninger. I sektoren for animalske produkter vedrører underforbruget først og fremmest mælk og mejeriprodukter, oksekød og fårekød.

Denne situation giver anledning til følgende kommentarer:

Artikel 05 02 01: Markedsforanstaltninger for korn | Afvigelse: -208 mio. EUR (-37,0 %) |

(udgifter: 304 mio. EUR) (indikator: 512 mio. EUR) |

På nuværende tidspunkt forventer Kommissionen et underforbrug for denne artikel på ca. –200 mio. EUR ved regnskabsårets afslutning. Dette underforbrug skyldes hovedsagelig, at der blev anmeldt lavere støtteudbetalinger til interventionsordningen for stivelse, hvor produktionsrestitutionssatsen for stivelse blev sat til nul for størstedelen af regnskabsåret på grund af gunstige markedsforhold. Desuden blev der solgt korn fra intervention til priser, som var højere end dem, der blev lagt til grund ved opstillingen af budgettet.

Artikel 05 02 05: Sukker | Afvigelse: –300 mio. EUR (–17,5%) |

(udgifter: 1 226 mio. EUR) (indikator: 1 526 mio. EUR) |

Det nuværende underforbrug i forhold til indikatoren skyldes den lavere mængde sukker, der blev eksporteret med restitutioner. Kommissionen forventer, at underforbruget for denne artikel vil fortsætte, og at det vil beløbe sig til ca. -300 mio. EUR ved regnskabsårets afslutning.

Artikel 05 02 08: Frugt og grøntsager | Afvigelse: -73 mio. EUR (–4,5%) |

(udgifter: 1 394 mio. EUR) (indikator: 1 467 mio. EUR) |

På nuværende tidspunkt forventer Kommissionen, at underforbruget for denne artikel vil fortsætte frem til regnskabsårets afslutning. Dette underforbrug skyldes hovedsagelig, at en mindre mængde frugt og grøntsager blev trukket tilbage fra markedet på grund af gunstige markedsforhold i denne sektor. Desuden var udgifterne til støtte for bananer lavere, fordi de gunstige markedsforhold medførte en stigning i bananpriserne og dermed en nedgang i støttesatsen.

Artikel 05 02 09: Vin | Afvigelse: -67 mio. EUR (–5,6%) |

(udgifter: 1 025 mio. EUR) (indikator: 1 092 mio. EUR) |

Dette underforbrug i forhold til indikatoren skyldes, at der slet ikke blev anvendt krisedestillation i løbet af dette regnskabsår, og at der samtidig blev opkøbt mindre mængder alkohol til intervention end de mængder, der blev lagt til grund, da budgettet blev opstillet. Kommissionen forventer, at underforbruget for denne artikel vil fortsætte frem til regnskabsårets udgang, og det forventes at ville beløbe sig til ca. –70 mio. EUR.

Artikel 05 02 11: Andre vegetabilske produkter/foranstaltninger | Afvigelse: –66 mio. EUR (–8,5%) |

(udgifter: 610 mio. EUR) (indikator: 676 mio. EUR) |

Dette underforbrug skyldes det langsommere tempo i gennemførelsen af POSEI-programmerne i forhold til indikatoren.

Artikel 05 03 01: Mælk og mejeriprodukter | Afvigelse: –386 mio. EUR (–13,1%) |

(udgifter: 2 349 mio. EUR) (indikator: 2 735 mio. EUR) |

Kommissionen forventer et underforbrug af budgetbevillingerne til denne artikel på ca. –550 mio. EUR ved regnskabsårets afslutning. Dette skyldes hovedsagelig, at gunstige forhold på markedet for mejeriprodukter har medført en nedsættelse af eksportrestitutionssatserne for mejeriprodukter. Endvidere anslår Kommissionen, at beløbene fra superafgiften på mælk bliver meget højere end dem, der blev lagt til grund, da budgettet blev opstillet.

Artikel 05 03 02: Oksekød | Afvigelse: –124 mio. EUR (–1,5%) |

(udgifter: 7 640 mio. EUR) (indikator: 7 764 mio. EUR) |

Kommissionen forventer et underforbrug af budgetbevillingerne til denne artikel ved regnskabsårets afslutning på ca. –250 mio. EUR. Det skyldes hovedsagelig, at mængderne af eksporteret oksekød var lavere end dem, der blev lagt til grund, da budgettet blev opstillet. Desuden omfattede budgettet bevillinger, der skulle anvendes til at godtgøre medlemsstaterne for deres udgifter til medfinansiering af den særlige opkøbsordning efter EF-domstolens dom i sag C 239/01. Disse bevillinger blev ikke anvendt, fordi medlemsstaterne i de fleste tilfælde omgående anmeldte de pågældende beløb og derefter modtog tilbagebetalinger ved udgangen af forrige regnskabsår.

Artikel 05 03 04: Svinekød, æg og fjerkrækød, biavl og andre animalske produkter | Afvigelse: 3 mio. EUR (1,7%) |

(udgifter: 146 mio. EUR) (indikator: 143 mio. EUR) |

For at stabilisere svinekødsmarkedet indførte Kommissionen privat oplagring af svinekød i slutningen af december 2003 og udbetaling af eksportrestitutioner for eksport af fersk og frosset svinekød med virkning fra udgangen af januar 2004. Begge foranstaltninger er blevet indstillet som følge af den senere bedring i markedssituationen i sektoren. På budgettet for 2004 var der dog ikke afsat bevillinger til nogen af disse foranstaltninger. Hvis medlemsstaterne foretager alle de betalinger, der er forudset til disse foranstaltninger, vil der derfor blive tale om et overforbrug af budgetbevillingerne til svinekødssektoren.

2.3. Underudgiftsområde 1b

Artikel 05 04 04: Overgangsinstrument til udvikling af landdistrikterne i de nye medlemsstater | Afvigelse: –1 710 mio. EUR (–98,7%) |

(udgifter: 23 mio. EUR) (indikator: 1 733 mio. EUR) |

Denne artikel vedrører overgangsinstrumentet til EUGFL, Garantisektionens finansiering af udviklingen af landdistrikterne i de nye medlemsstater. Forsinkelser i de nye medlemsstaters indsendelse af deres udviklingsprogrammer for landdistrikterne medførte forsinkelser i Kommissionens efterfølgende gennemgang og godkendelse af dem. Kommissionen betragter dog det nuværende underforbrug som midlertidigt og forventer, at de bevillinger, der er forudset til disse programmer, vil være forpligtet fuldt ud ved årets udgang.

3. KONKLUSIONER

Bevillingsforbrug pr. 31. august 2004

Bevillingsforbruget for oktober 2004 (medlemsstaternes udgifter fra den 16. oktober 2003 til den 31. august 2004) viser et underforbrug i underudgiftsområde 1a. Dette underforbrug skyldes i nogen grad nedgangen i forbruget af bevillingerne til veterinær- og plantesundhedsforanstaltninger. Hvad angår den resterende del af foranstaltningerne, forventer Kommissionen dog budgetbesparelser på ca. 1,6 mia. EUR. Disse besparelser kommer hovedsagelig til at vedrøre budgettets artikel 05 02 01, 05 02 05, 05 02 08, 05 02 09, 05 03 01, 05 03 02 og 05 03 03. Hvad angår bevillingsforbruget til de øvrige budgetartikler, kan Kommissionen ikke på nuværende tidspunkt drage nogen endelig konklusion. Når man ser bort fra bemærkningen vedrørende gennemførelsen af artikel 05 04 04 i punkt 2.3 ovenfor, giver det nuværende underforbrug i underudgiftsområde 1b ikke anledning til kommentarer for øjeblikket.

BILAG 1

[pic]

BILAG 2

[pic]

BILAG 3

[pic]